Neuvoston asetus (ETY) N:o 1056/72, annettu 18 päivänä toukokuuta 1972, yhteisön etua koskevien öljy-, maakaasu- ja sähköalan investointihankkeiden ilmoittamisesta komissiolle



Virallinen lehti nro L 120 , 25/05/1972 s. 0007 - 0010

Tanskank. erityispainos: Sarja I Alue 1972(II) s. 0449

Englannink. erityispainos: Sarja I Alue 1972(II) s. 0466

Kreikank. erityispainos: Luku 10 Nide 1 s. 0044

Espanjank. erityispainos: Luku 12 Nide 1 s. 0161

Portugalink. erityispainos: Luku 12 Nide 1 s. 0161

Suomenk. erityispainos Alue 12 Nide 1 s. 0039

Ruotsink. erityispainos Alue 12 Nide 1 s. 0039



NEUVOSTON ASETUS (ETY) N:o 1056/72, annettu 18 päivänä toukokuuta 1972, yhteisön etua koskevien öljy-, maakaasu- ja sähköalan investointihankkeiden ilmoittamisesta komissiolle EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 5 ja 213 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että yhteisen energiapolitiikan käyttöön ottaminen on eräs yhteisöjen tavoitteista; komission tehtävänä on ehdottaa toimenpiteitä, joihin olisi ryhdyttävä tässä tarkoituksessa, neuvosto on, tutustuttuaan 18 päivänä joulukuuta 1968 komission sille antamaan energiapolitiikan alustavia suuntaviivoja koskevaan tiedonantoon, 13 päivänä marraskuuta 1969 pidetyssä 88 istunnossaan: P hyväksynyt tiedonannon perusperiaatteet huomioon ottaen pysyvien edustajien komitean selostuksen, P pyytänyt komissiota esittämään sille mahdollisimman nopeasti selvät ehdotukset alalla, P päättänyt tutustua ehdotuksiin mahdollisimman pian yhteisön energiapolitiikan vahvistamiseksi, yhteisön investointien kehitystä koskevan yleiskuvan saaminen kuuluu tämän politiikan ominaisuuksiin, erityisesti yhteisölle tarpeellisten vertailujen suorittamiseksi, tämän tehtävän suorittaminen edellyttää mahdollisimman tarkkoja tietoja investoinneista; hiiltä ja ydinenergiaa koskien yhteisöillä on velvoite Euroopan hiili- ja teräsyhteisön perustamissopimuksen ja Euroopan atomienergiayhteisön perustamissopimuksen nojalla ilmoittaa investointihankkeistaan; on suotavaa täydentää tietoja yksityiskohdilla, jotka liittyvät öljy-, maakaasu- ja sähköaloihin; tämän vuoksi komissiolle olisi ilmoitettava investointihankkeista, jotka koskevat yhteisön etua kyseisillä aloilla, tehtävän suorittamiseksi komissiolle olisi ilmoitettava hyvissä ajoin kaikista perustavaa laatua olevista muutoksista tällaisissa hankkeissa, erityisesti koskien niiden vaatimaa toteuttamisaikaa ja suunniteltua tehoa; tämän vuoksi näiden tietojen ilmoittaminen on vastaavasti välttämätöntä, jäsenvaltioiden olisi tässä tarkoituksessa ilmoitettava komissiolle kaikkine mahdollisine selvityksineen investointihankkeistaan yksityiskohdat, jotka koskevat niiden alueelle suunniteltua öljyn, maakaasun tai sähkön tuotantoa, varastointia ja jakelua; tässä tarkoituksessa asianomaisilla henkilöillä ja yrityksillä on oltava velvoite ilmoittaa jäsenvaltioille kyseiset tiedot, on suotavaa, että komissiolla on tarvittaessa mahdollisuus määrätä tietyistä käytännön yksityiskohdista, kuten tehtävien ilmoitusten muodosta ja sisällöstä, ja on varmistettava tässä asetuksessa säädettyjen velvoitteiden noudattaminen ja kerättyjen tietojen luottamuksellisuus, ON ANTANUT TÄMÄN ASETUKSEN: 1 artikla 1. Jäsenvaltioiden on ilmoitettava ennen 15 päivää helmikuuta kunakin vuonna komissiolle tiedot, jotka ne ovat hankkineet toisen kohdan säädösten perusteella liitteessä luetelluista investointiprojekteista, jotka liittyvät öljyn, maakaasun tai sähkön tuotantoon, kuljetukseen tai jakeluun ja joiden on määrä käynnistyä kolmen vuoden kuluessa laskettuna kuluvan vuoden tammikuun ensimmäisestä päivästä. Jäsenvaltioiden on lisättävä ilmoituksiinsa kaikki mahdolliset huomautuksensa. 2. Täyttääkseen 1 kohdassa asetetun velvoitteen kysymyksessä olevien henkilöiden ja yritysten on ilmoitettava ennen 15 päivää tammikuuta kunakin vuonna yksityiskohdat 1 kohdassa tarkoitetuista investointihankkeista jäsenvaltioille, joiden alueella ne on suunniteltu toteutettavaksi. 3. Edellä 1 ja 2 kohdassa säädetyissä ilmoituksissa on lisäksi osoitettava käytössä tai rakenteilla olevien tai kolmessa vuodessa käytöstä poistettavien tehojen määrä. 4. Kun liitteessä mainittuja tehoja tai mittoja lasketaan, jäsenvaltioiden, kysymyksessä olevien henkilöiden tai yritysten on otettava huomioon hankkeen kaikki osat siinä määrin kuin ne yhdessä ovat teknisesti jakamaton kokonaisuus, vaikka hanke toteutettaisiin useassa peräkkäisessä vaiheessa. 2 artikla 1. Suunnitteilla tai rakenteilla olevien investointihankkeiden osalta 1 artiklassa tarkoitetuissa ilmoituksissa on oltava: P investoinnin tekevän tai suunnittelevan henkilön tai yrityksen nimi ja kotipaikka; P kyseisen investoinnin tarkka tarkoitus ja laatu; P suunniteltu teho tai voima; P töiden alkamisajankohta ja todennäköinen käyttöön ottamisen ajankohta; P käytettävien raaka-aineiden laatu. Suunniteltujen käytöstä poistamisten osalta ilmoituksissa on oltava: P kysymyksessä olevien laitteistojen tehon tai voiman laatu; P todennäköinen ajankohta, jolloin laitteistot poistetaan käytöstä. 2. Tässä asetuksessa ja sen liitteessä asetetuissa rajoissa komissiolla on valtuudet antaa täytäntöönpanosäännöksiä, jotka koskevat 1 artiklassa säädettyjen ilmoitusten muotoa, sisältöä ja muita yksityiskohtia. 3 artikla Komissio antaa neuvostolle yhteenvedon tiedoista, jotka on saatu tämän asetuksen nojalla. 4 artikla Tämän asetuksen nojalla toimitetut tiedot ovat luottamuksellisia. Tämä säännös ei estä julkaisemasta yleisiä tietoja tai yhteenvetoja, jotka eivät sisällä yksittäisiä yrityksiä koskevia erityisiä tietoja. 5 artikla Jäsenvaltioiden on toteutettava tarvittavat toimenpiteet sen varmistamiseksi, että 1 artiklan 2 kohdan ja 4 artiklan velvoitteet otetaan huomioon. 6 artikla Tämä asetus tulee voimaan kuukauden kuluttua sen julkaisemisesta Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä toukokuuta 1972. Neuvoston puolesta Puheenjohtaja M. MART LIITE INVESTOINTIHANKKEET 1 ÖLJY 1.1 Jalostus P tislauslaitokset, joiden teho on vähintään 1 000 000 tonnia vuodessa; P tislaustehon lisäys yli 1 000 000 tonnia vuodessa; P reformointilaitokset/krakkauslaitokset, joiden teho on vähintään 500 tonnia päivässä. Kemian teollisuuden laitoksia, jotka eivät tuota polttoöljyä tai moottoripolttoaineita tai jotka tuottavat niitä vain sivutuotteina, ei oteta lukuun. 1.2 Kuljetus P raakaöljyputkistot, joiden rakennettu tai suunniteltu teho on vähintään 3 000 000 tonnia vuodessa ja joiden pituus on vähintään 30 kilometriä; P öljytuoteputkistot, joiden rakennettu tai suunniteltu teho on vähintään 1 500 000 tonnia ja joiden pituus on vähintään 30 kilometriä; P edellä mainittuihin luokkiin kuuluvien putkistojen laajentaminen tai pidentäminen vähintään 30 kilometrillä. Sotilaallisiin tarkoituksiin käytettäviä putkistoja ja niitä, jotka liittyvät öljyn kuljettamiseen muihin kuin 1 kohdan 1 alakohdan mukaisiin laitoksiin, ei oteta lukuun. 1.3 Toimitus/jakelu P raakaöljyn ja öljytuotteiden varastosäiliöt, joiden tilavuus on vähintään 100 000 m3. Sotilaallisiin tarkoituksiin käytettäviä säiliöitä ja niitä, jotka liittyvät muihin kuin 1 kohdan 1 alakohdan soveltamisalan mukaisiin laitoksiin, ei oteta lukuun. 2 MAAKAASU 2.1 Kuljetus P kaasuputkistot, joiden rakennettu tai suunniteltu teho on vähintään 1 000 miljoonaa m3 vuodessa; P tällaisten kaasuputkistojen laajentaminen tai pidentäminen vähintään 30 kilometrillä; P nesteytetyn maakaasun maahantuontiterminaalit. Sotilaallisiin tarkoituksiin käytettäviä kaasuputkistoja ja terminaaleja ja niitä, joilla toimitetaan kaasua energiatuotteita tuottamattomiin tai niitä vain sivutuotteina tuottaviin kemianteollisuuden laitoksiin, ei oteta lukuun. 2.2 Jakelu P maanalaiset varastolaitteet, joiden tilavuus on vähintään 150 000 000 m3. Sotilaallisiin tarkoituksiin käytettäviä laitteistoja ja niitä, joilla toimitetaan kaasua energiatuotteita tuottamattomiin tai niitä vain sivutuotteina tuottaviin kemian teollisuuden laitoksiin, ei oteta lukuun. 3 SÄHKÖ 3.1 Tuotanto P tavanomaiset lämpövoimalaitokset (generaattorit, joiden yksikköteho on vähintään 200 MW); P vesivoimalaitokset (voimalaitokset, joiden teho on vähintään 50 MW). 3.2 Siirto P siirtojohdot, jotka on suunniteltu vähintään 345 kV:n jännitteelle.